हल्द्वानी। राजकीय महिला महाविद्यालय में योगी फिल्म्स एंटरटेनमेंट मीडिया के बैनर तले रोड सेफ्टी एवं राखी विषय पर बन रही फिल्म सरप्राईज की शूटिंग प्रारंभ हो गई है। इस मौके पर कालेज प्राचार्य प्रमोद कुमार पाठक व जेल अधीक्षक मनोज आर्य तथा व्यापारी नेता हुकुम सिंह कुंवर ने संयुक्त रुप से क्लैप मारकर फिल्म की शूटिंग का शुभारंभ किया। इस बीच फिल्म के निर्माता-निर्देशक विक्की योगी ने बताया कि सरप्राइज फिल्म राखी का त्यौहार एवं सडक़ सुरक्षा का संदेश देती है। फिल्म की शूटिंग राजकीय महिला महाविद्यालय नवाबी रोड, विवेकानंद हॉस्पिटल मुखानी, कालाढूंगी चौराहा, वॉकवे मॉल दुर्गा सिटी सेंटर, पालम सिटी रामपुर रोड आदि स्थानों में की जाएगी। फिल्म के डीओपी हेमेंद्र आनंद, लाइन प्रोडूसर किरन भट्ट एवं सहायक निर्देशक सुरेश तिवारी है जबकि प्रोडक्शन रमा जायसवाल व रविंद्र जोशी कर रहे हैं। फिल्म के मुख्य कलाकारों में सोनी जोशी, डॉॅ.महेश शर्मा किरन भट्ट, राशि जोशी, हिमांशी बेलवाल, ज्योति पपोला, दीपा बेलवाल, ललित जोशी, प्रदीप रुवाली, रविंद्र जोशी, शिवानी तिवारी, आयुष कुमार, दीया कार्की, प्रियंका बोरा के अलावा विक्की योगी भी अभिनय कर रहे हैं। इस अवसर पर राजेंद्र प्रसाद गंगोला, अंजना बोरा, राजीव वर्मा, लक्की कमांडो आदि मौजूद थे।
Check Also
रुद्रपुर:जन सुनवाई दिवस में उठीं जलभराव की समस्या
रुद्रपुर। जनसुनवाई दिवस में मुख्य विकास अधिकारी आलोक कुमार पांडेय व अपर जिलाधिकारी जगदीश चंद्र …
bho_Deva eng_Latn bho_Deva bho_Deva